হাওড়া–নিউ জলপাইগুড়ি বন্দে ভারত এক্সপ্রেস
হাওড়া–নিউ জলপাইগুড়ি বন্দে ভারত এক্সপ্রেস হল ভারতীয় রেলের এক বন্দে ভারত এক্সপ্রেস ট্রেন, যা পশ্চিমবঙ্গের দুটি গুরুত্বপূর্ণ শহর কলকাতা ও শিলিগুড়িকে সংযুক্ত করে। এক্সপ্রেস ট্রেন পরিষেবাটি আনুষ্ঠানিকভাবে ২০২২ সালের ৩০শে ডিসেম্বরে হাওড়া থেকে শুরু হয় । এটি পূর্ব ভারতে প্রথম বন্দে ভারত ট্রেন পরিষেবা। এটি হাওড়া–নিউ জলপাইগুড়ি বিভাগের সবচেয়ে দ্রুতগামী ট্রেন, যা প্রায় ৮ ঘণ্টার কিছু কম সময়ের ব্যবধানে ৫৬৫ কিমি দূরত্ব অতিক্রম করে।